text: BIOS har kontrakt på 30 af 36 udryknings-steder
  06 juli 2015 kl. 19.39
  På en måned har det hollandske BIOS fået kontrakter med 30 lejemål til deres ambulance-stationer. I alt skal der være 36 udrykningssteder i Region Syddanmark, når BIOS overtager kørslen 1. september.
  I Syd- og Sønderjylland er der truffet nye lejeaftaler i Grindsted, Bramming, Løgumkloster og Rødding, skriver selskabet på sin hjemmeside.
  I Skærbæk og Toftlund har BIOS to lokaliteter i spil og vil snarest vælge, hvor deres ambulancer skal stå.
  Fire steder - i Billund, Brørup, Haderslev og Faaborg - er der lavet aftaler, som dog ikke er underskrevet endnu.
  Her de adresser, hvor BIOS har lejemål i TV SYDs sendeområde:
  Bramming: Industrivej 52, 6740 Bramming Grindsted: Odinsvej 9, 7200 Grindsted Løgumkloster: Aabenraavej 41, 6240 Løgumkloster Rødding: Louisevej 13, 6630 Rødding Aabenraa: Pilemosen 19, 6200 Aabenraa Esbjerg: Falkevej 14, 6705 Esbjerg Ø Fanø: Sønder Nytoft 19, 6720 Fanø Oksbøl: Strandvejen 1A, 6840 Oksbøl Ribe: Ørstedsvej 43, 6760 Ribe Sønderborg: Ellegårdvej 17, 6400 Sønderborg Tinglev: Højskolevej 1, 6360 Tinglev Tønder: Nordre Industrivej 5, 6270 Tønder Varde: Nordre Boulevard 205, 6800 Varde Vejen: Baungårdsvej 65, 6600 Vejen Vojens: Tingvejen 30B, 6500 Vojens Ølgod (Nr. Nebel): Industrivej 3, 6870 Ølgod
  
  